Mida ette heideti? Liiga pikki pause postituste vahel. Siin midagi parandada ei anna. Nagu ka kommentaarides sõna sekka ütlesin - kui tahaks rohkem, siis peaks millestki muust loobuma, aga kõik hunt Kriimsilma üheksa ametit (ja kümnes pole mitte nälg, vaid Toidutegu   ) nõuavad oma aega   . Üks korralik postitus tahab mitme asjaolu kokkulangemist - et on valmistatud toit; et on õnnestunud sellest  korralik foto teha; et on, millest rääkida ja aega see kõik kokku komplekteerida. Selles mõttes üritan endale blogimisest stressiallikat mitte tekitada, et pean tegema, pildistama ja kirjutama, just nüüd või just nii palju.  Liiga vähest tulemuse kommenteerimist. Püüan ennast parandada (kui meelde tuleb   ). Aga nagu olen öelnud - siia ei satu mitte ükski toit, mida ma teist korda enam ei  teeks, selles mõttes on kõik retseptid usaldusväärsed   .